stanford-oval/wikipedia huggingface dataset:
FIRST Robotics Competition
פרסים

בכל סיום תחרות מוענקים מספר פרסים לקבוצות ואנשים שהצטיינו במהלך התחרות או בהתכוננות אליה. כל הפרסים מוענקים בתעודה וגביע בהשראת סמל פירסט, למעט אלו שמפורט בהתאם.
| שם | מקבל הפרס | הפרס | פירוט | ניקוד DP |
| --- | --- | --- | --- | --- |
| Impact (לשעבר Chairman's 1992-2022) | קבוצה | פרס יושב הראש - הפרס היוקרתי ביותר בתחרות. מוענק לקבוצות המהוות מודל לחיקוי לקבוצות האחרות. | דורש הגשת סרטון המסביר את פעילות קבוצה. בנוסף מזכה את הנבחרת בבאנר כחול. | 10 |
| Engineering Inspiration | קבוצות | פרס ההשראה ההנדסית - ניתן על חשיפת ערכי מדע והטכנולוגיה בצורה הטובה ביותר. |  | 8 |
| Rookie All-Star | קבוצה חדשה | ניתן לקבוצה בשנה הראשונה שלה שהגיע להישגים יוצאי דופן בתחרות | מקנה השתתפות אוטומטית באליפות העולם |  |
| Woodie Flowers | מנטור (מדריך) של קבוצה | פרס זה ניתן עבור מנטור משמעותי ומדריך בעבור הנבחרת אותה הוא מדריך. כל שנה נבחר מישהו מתוך כלל המנטורים שהוצגו על ידי הנבחרות. |  |  |
| מתנדב השנה | חבר קבוצה | הוקרת קהילת המתנדבים של פירסט. |  |  |
| Dean's list | חברי קבוצות בכיתה י"א-י"ב | פרס זה ניתן לשני תלמידים שעברו סינונים על רמת התאמתם לפירסט |  |  |
| זוכה התחרות | שלוש קבוצות | הפרס מוענק לשלוש חברות הברית שזכתה בסיבובי הגמר | מוענק דגל כחול עם שם התחרות ומדליות אדומות. |  |
| פיינליסט האליפות | שלוש קבוצות | הפרס מוענק לשלוש חברות הברית שסיימו במקום השני. |  |  |
| פרס היצירתיות | קבוצה |  |  |  |
| פרס היוזמה | קבוצה | פרס זה מוקיר ומעודד את היזמות, וניתן לקבוצה אשר פיתחה את המסגרת לתוכנית עסקית מלאה להגדרה, ניהול והשגת יעדי הקבוצה. | פרס זה דורש הגשת תוכנית עסקית | 5 |
| פרס המצוינות בהנדסה | קבוצה | פרס זה ניתן עבור בעל תכונות אלגנטיות המקנות לו יתרון. | קבוצה שתזכה בפרס זה צריכה להיות מסוגלת לתאר ולהדגים את התכונות הללו ברובוט | 5 |
| פרס המקצועיות האדיבה | קבוצה | פרס זה ניתן עבור רוח ספורטיבית, מקצוענות ואדיבות המופגנים לאורך כל התחרות הן על המגרש והן מחוץ למגרש. |  | 5 |
| רוקי סיד | קבוצה חדשה | ניתן לקבוצה חדשה שביצועיה לאורך המשחקים היו הטובים ביותר. |  | 5 |
| פרס הנראות | קבוצה | פרס זה ניתן לקבוצה אשר משלבת בצורה יוצאת דופן אסתטיקה ויזואלית יחד עם מאפיינים הנדסיים החל מתצוגת הרובוט ועד להופעתה הכללית של הקבוצה. |  | 5 |
| פרס ההנדסה התעשייתית | קבוצה | פרס זה ניתן עבור תכנון יעיל של מכונה מבחינת הצורה, התפקוד והדרך להתמודד עם האתגרים במשחק. |  | 5 |
| פרס החדשנות בבקרה | קבוצה | פרס זה ניתן עבור מימוש מערכת שליטה חדשנית או יישום של רכיבי שליטה הנותנים לרובוט יכולת ביצוע של פונקציות ייחודיות. |  | 5 |
| פרס האוטונומי | קבוצה | פרס זה ניתן לקבוצה שהקנתה לרובוט תכונות אוטונומיות ייחודיות, והצליחה להראות אמינות וחזרתיות בשלב האוטונומי. |  | 5 |
| פרס השופטים | קבוצה | במהלך התחרות צוות השופטים רואה קבוצות הראויות להערכה על המאמץ שהשקיעו, הביצוע הטוב או הדינמיקה הקבוצתית. |  | 5 |
| פרס האיכות | קבוצה | פרס זה ניתן עבור הצלחה ביצירת רובוט חסין וחזק, הן בקונספט והן בייצור. |  | 5 |
| פרס ההשראה לקבוצה מתחילה | קבוצה חדשה | פרס זה ניתן לקבוצה חדשה אשר עוררה השראה בהתאם לערכי פירסט כבר בשנתה הראשונה. |  |  |
| פרס רוח הקבוצה | קבוצה | פרס זה מציין התלהבות, מרץ והשקעה יוצאי דופן הבאים לידי ביטוי בחברות ובעבודת צוות |  | 5 |
הערות שוליים

מגרש המשחק FIRST Steamworks בהיכל הספורט יד אליהו (אליפות ישראל, 2017).
הרובוט של קבוצת MisCar 1574 עבור אתגר 2014 "Aerial Assist" בפעולה.
משחק בעונת 2012
מגרש עונת 2018
איי הבתולה של ארצות הברית

כריסטיאנסטד, העיר הגדולה ביותר באי סנט קרואה
מפרץ מגנס ביי
מפרץ טרנק ביי
איי הבתולה של ארצות הברית (באנגלית: United States Virgin Islands) הם קבוצת איים בים הקריבי. האיים הם שטח חסות של ארצות הברית. גאוגרפית, הם מרכיבים, יחד עם איי הבתולה הבריטיים, את ארכיפלג איי הבתולה, והם חלק משרשרת איי ליווארד שבאיים האנטילים.
איי הבתולה של ארצות הברית מורכבים מהאיים הראשיים והגדולים - סנט קרואה, סנט ג'ון וסנט תומאס - וכן מאיים קטנים יותר. האי ווטר איילנד הוא האי הרביעי בגודלו, והוא עבר לשליטת הטריטוריה בסוף שנת 1996. השטח הכולל של הטריטוריה הוא 346.36 קמ"ר. על פי מפקד האוכלוסין של שנת 2000, אוכלוסיית האיים מנתה 108,612 נפשות.
המקומיים משתמשים לעיתים בכינויים עבור שלושת האיים הגדולים: "רוק סיטי" ("Rock City") לסנט תומאס, "לאב סיטי" ("Love City") לסנט ג'ון ו"טווין סיטי" ("Twin City") לסנט קרואה.
היסטוריה

איי הבתולה יושבו במקור על ידי אינדיאנים בני שבטי הסיבונאי (אנ'), הקריב והאראווק. האיים התגלו על ידי כריסטופר קולומבוס בשנת 1493 במהלך הפלגתו השנייה לסנט אורסולה, והוא שנתן לאיים את שמם. קולומבוס ביקר באיים ב-1498 והיה לאירופי הראשון שעשה זאת. במהלך מאתיים השנים הבאות הוחזקו האיים בבעלות מדינות שונות, ביניהן אנגליה, ספרד, הולנד וצרפת, עד שעברו לבעלות האימפריה הדנית-נורווגית שהחזיקה בהם כמאתיים שנה.
חברת איי הודו המערבית הדנים התיישבה בסנט תומאס ב-1672, בסנט ג'ון ב-1694, ורכשה את סנט קרואה מהצרפתים ב-1733. האיים הפכו למושבות דניות מלכותיות בשנת 1754, ושמם תורגם לדנית: Jomfruøerne.
באותה עת סחר העבדים הדני היה בשיאו, ואלפי עבדים יובאו לאיים לצורך גידול קנה סוכר. מרד עבדים בשנת 1848, בנוסף לקולות מחאה מבית, חייבו את מושל האיים פטר פון שולטן להכריז על ביטול העבדות באיים ב-3 ביולי 1848. לאחר ביטול העבדות איבדו האיים את מקור ההכנסה העיקרי שלהם כספקי קנה סוכר למדינות המערב, ובהדרגה הפכו לנטל כלכלי כבד על דנמרק. כסף רב הוזרם לרשויות באיים על חשבון תקציב המדינה הדני. בשנת 1867 נחתם הסכם מכירה של האיים סנט תומאס וסנט ג'ון לארצות הברית, אך המכירה לא יצאה אל הפועל. הותקנו רפורמות שמטרתן לשקם את כלכלת האיים, אך ללא הצלחה יתירה. בתחילת המאה העשרים ניסתה דנמרק למכור את השליטה באיים, ופנתה בעניין זה לממשלת ארצות הברית, אך העסקה לא יצאה לפועל עקב אי נכונות מצד האמריקאים לשלם את המחיר הגבוה שדרשה דנמרק. טיוטת הסכם נוספת למכירת האיים לארצות הברית נידונה ב-1902, אך נדחה בפרלמנט הדני.
תחילתה של מלחמת העולם הראשונה הביאה לביטול הרפורמות והאיים נותרו מבודדים וחשופים. במהלך מערכת הצוללות במלחמת העולם הראשונה חששה ארצות הברית כי האיים ייכבשו על ידי גרמניה וישמשו בסיס ימי, ולכן פנתה לדנמרק בבקשה לרכוש את האיים. לאחר מספר חודשי משא ומתן, נקבע מחיר המכירה על סך של 25 מיליון דולר. ייתכן כי הדנים מיהרו להסכים לתנאי המכירה מחשש שהגרמנים יפלשו לאיים ויאלצו את ארצות הברית לכבוש את האיים, ודנמרק לא תקבל דבר. הכלכלה הכושלת של האיים ריחפה גם היא מעל ראשם של מקבלי ההחלטות הדנים. קונצנזוס של שתי המפלגות לטובת מכירת האיים התגבש בפרלמנט הדני. משאל עם לא-מחייב שנערך בסוף 1916 אישר את החלטת הפרלמנט למכור את האיים. העסקה הושלמה סופית ב-17 בינואר 1917. ארצות הברית לקחה לחזקתה את האיים ב-31 במרץ 1917 ושינתה את שמה של הטריטוריה ל"איי הבתולה של ארצות הברית".
אזרחות אמריקאית ניתנה לכל תושבי האי בשנת 1927.
ווטר איילנד, אי קטן מדרום לסנט תומאס, לא נכלל במכירה המקורית. האי נשאר ברשותה של חברת איי הודו המערבית הדנית עד לשנת 1944, כאשר נרכש על ידי ארצות הברית תמורת 10,000 דולר. בתחילה שימש האי את מחלקת ההגנה של ארצות הברית, ולא היווה חלק מאיי הבתולה של ארצות הברית. בשנת 1996 הועבר שטח אדמה בגודל של 202.3 דונם (50 אקר) לחזקתם של רשויות איי הבתולה של ארצות הברית. השארית (809.3 דונם; 200 אקר) נרכש על ידי הרשויות ממשרד הפנים של ארצות הברית במאי 2005 תמורת סכום סמלי של עשרה דולרים בלבד, עסקה שציינה את השינוי הרשמי בסמכות השיפוטית.
פוליטיקה

איי הבתולה של ארצות הברית היא טריטוריה של ארצות הברית. לתושבי האי אין זכות הצבעה בבחירות לנשיאות אף על פי שיש להם אזרחות אמריקאית. יחד עם זאת, אזרחי הטריטוריה יכולים להצביע בבחירות המוקדמות.
המפלגות העיקריות בטריטוריה הן המפלגה הדמוקרטית של איי הבתולה, תנועה האזרחים העצמאיים והמפלגה הרפובליקנית של איי הבתולה. מועמדים נוספים מתמודדים כעצמאיים.
ברמה הלאומית, איי הבתולה של ארצות הברית משגרים נציג לקונגרס האמריקני מתוך מחוזות הקונגרס שלהם. ואולם, בעוד שהנציג הנבחר יכול להצביע בוועדות, הוא אינו יכול להשתתף בהצבעות כלליות. הנציגה הנבחרת הנוכחית היא סטייסי פלסקט.
ברמת הטריטוריה, 15 חברי סנאט - שבעה ממחוז סנט קרואה, שבעה ממחוז סנט ג'ון וסנט תומאס, וסנאטור אחד כללי תושב סנט ג'ון - נבחרים לתקופת כהונה של שנתיים בבית המחוקקים של איי הבתולה של ארצות הברית החד-ביתי.
אזרחי הטריטוריה בוחרים מושל כל ארבע שנים מאז 1970. עד אז מונו המושלים על ידי נשיא ארצות הברית.
באיי הבתולה של ארצות הברית פועלים בית משפט מחוזי פדרלי, בית משפט לפשעים חמורים (Superior Court) ובית משפט עליון (Supreme Court), הדן בערעורים על בית המשפט לפשעים חמורים, בעניין של ערעורים שהוגשו אחרי ה-29 בינואר 2007. ערעורים שהוגשו לפני תאריך זה נידונים במחלקת הערעורים של בית המשפט המחוזי הפדרלי. השופטים ממונים על ידי הנשיא והמושל, בהתאמה.
הקונגרס האמריקאי מעולם לא ערך משאל עם מקומי רשמי בנוגע לשאלת ההגדרה העצמית של הטריטוריה. יחד עם זאת, ובדומה לפוארטו ריקו, לתושבים ניתנה הזדמנות לבחור בין עצמאות, סטטוס קוו ומעמד של מדינה, באמצעות משאלי עם מקומיים שלא אושרו על ידי הקונגרס. לכאורה, הסיבה לכך היא הכישלון לעורר עניין בקרב הבוחרים ולשקף את דעתה של מרבית האוכלוסייה. משום כך, האיים צפויים לשמור על הסטטוס הטריטוריאלי שלהם.
כלכלה

הפעילות הכלכלית העיקרית היא תיירות. האיים מארחים כשני מיליון תיירים בשנה, מהם רבים המבקרים באמצעות שיט תענוגות.
מגזר הייצור כולל זיקוק נפט, טקסטיל, אלקטרוניקה, זיקוק רום, פרמקולוגיה והרכבת שעונים. המגזר החקלאי קטן - רוב המזון מיובא. העסקים הבינלאומיים והשירותים הפיננסים קטנים, אך תורמים לצמיחת הכלכלה. הוונסה, אחד מבתי זיקוק נפט הגדולים בעולם, ממוקם בסנט קרואה.
הטריטוריה נמצאת בזמן התקני האטלנטי (AST או GMT-4), והיא מיישמת שעון קיץ.
האיים נתונים לסערות טרופיות והוריקנים. בין ההוריקנים הקשים שגרמו לנזקים כבדים ושאירעו לאחרונה, ניתן למנות את הוריקן הוגו בשנת 1989 ואת הוריקן מרילין בשנת 1995. ב-1996 הכה באיים הוריקן ברתה, ב-1998 - הוריקן ג'ורג' וב-1999 - הוריקן לני, אך הנזק לא היה קשה בסופות אלו.
הטריטוריה של איי הבתולה של ארצות הברית היא האזור היחיד בארצות הברית שבו כלי הרכב נעים בצד השמאלי של הכביש. יחד עם זאת, מרבית כלי הרכב מותאמים לנהיגה בכביש ימני (מאחר שהם מיובאים מארצות הברית).
גאוגרפיה

איי הבתולה של ארצות הברית נמצאים בים הקריבי שבאוקיינוס האטלנטי, כ-145 קילומטרים ממזרח לפוארטו ריקו. הטריטוריה כוללת ארבעה איים מרכזיים: סנט קרואה, סנט ג'ון, סנט תומאס וווטר איילנד, כמו גם כמה עשרות איים קטנים יותר. השטח הכולל של הטריטוריה הוא 346.36 קמ"ר.
הטריטוריה ידועה בחופיה הלבנים, בהם מפרץ מגנס ביי ומפרץ טרנק ביי, כמו גם ערי נמל כגון שארלוט אמאלי וכריסטיאנסטד. מרבית האיים, לרבות סנט תומאס, הם איים וולקניים במקור, ולפיכך הרריים. הנקודה הגבוהה ביותר היא בפסגת הר קראון בסנט תומאס (474 מטר מעל גובה פני הים). סנט קרואה, האי הגדול מבין איי הטריטוריה, שוכן בדרום והוא מישורי יותר.
שירות הפארקים הלאומיים מחזיק בבעלות על מחצית משטח האי סנט ג'ון, כמעט כל האי הסל ודונמים רבים בריף האלמוגים.
איי הבתולה שוכנים על גבול הלוח הצפון-אמריקאי והלוח הקריבי. סכנות טבעיות כוללות רעידות אדמה, הוריקנים וטייפונים.
דמוגרפיה

על פי מפקד האוכלוסין משנת 2000, היו באי 108,612 נפשות, 40,648 משקי בית ו-26,636 משפחות המתגוררת בטריטוריה. ההרכב מבחינת המוצא האתני היה: 76.19% שחורים או ממוצא אפריקאי, 13.09% לבנים, 7.23% ממוצא אחר, ו-3.49% משני מוצאים או יותר. הלטינים היוו 13.99% מהאוכלוסייה.
בשנת 2000 היו 40,648 משקי בית אשר מתוכם, ל-34.7% היו ילדים מתחת לגיל 18 בבית ההורים, 33.2% היו זוגות נשואים החיים יחדיו, 24.9% היו משפחות חד-הוריות, ו-34.5% משקי בית שבהם לא התגוררו משפחות מוגדרות. ב-30.2% מכלל משקי הבית התגוררו יחידים, וב-6.3% מכלל משקי הבית התגוררו יחידים בני 65 שנים ומעלה. מספר הילדים הממוצע בקרב כלל משקי הבית היה 2.64, ואילו מספר הילדים בקרב כלל המשפחות היה 3.34.
פילוג הגילאים היה כלהלן: 31.6% מתחת לגיל 18; 8% בין 18 ל-24; 27.1% בין 25 ל-44; 24.9% בין 45 ל-64 ו-8.4% מעל גיל 65. גיל החציון היה 33 שנים. לכל 100 נשים, היו 91.4 גברים. לכל 100 נשים מעל גיל 18, היו 87.7 גברים. קצב הגידול השנתי היא -0.12%.
חציון ההכנסה למשק בית עמד על 24,407 דולר, ואילו חציון ההכנסה למשפחה עמד על 28,553 דולר. לגברים היה חציון הכנסה של 28,309 דולר, לעומת 22,601 דולר בקרב הנשים. ההכנסה לנפש בטריטוריה עמד על 13,139 דולר. כ-28.7% מהנשים ו-32.5% מהגברים, מכלל האוכולוסייה, חיו מתחת לקו העוני, בהם 41.7% ילדים מתחת לגיל 18 ו-29.8% מבוגרים מעל גיל 65.
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
| טריטוריית איי הבתולה של ארצות הברית |
| --- | --- | --- |
| בירה | שארלוט אמאלי |  |
| ערים | שארלוט אמאלי • כריסטיאנסטד • פרדריקסטד • קרוז ביי |  |
| איים | סנט קרואה • סנט ג'ון • סנט תומאס • ווטר איילנד |  |
| פארקים לאומיים | הפארק הלאומי איי הבתולה • המונומנט הלאומי שונית האלמוגים של איי הבתולה • המונומנט הלאומי שונית האלמוגים של האי באק • האתר ההיסטורי הלאומי כריסטאנסטד • הפארק ההיסטורי הלאומי והשמורה האקולוגית מפרץ סולט ריבר |  |
גאוגרפיה • כלכלה • דמוגרפיה • היסטוריה
| מדינות ושטחים תלויים באמריקה הצפונית (לרבות אמריקה המרכזית) |
| --- | --- | --- |
| מדינות | אל סלוודור • אנטיגואה וברבודה • ארצות הברית • איי בהאמה • בליז • ברבדוס • גואטמלה • ג'מייקה • גרנדה • דומיניקה • האיטי • הונדורס • הרפובליקה הדומיניקנית • טרינידד וטובגו • מקסיקו • ניקרגואה • סנט וינסנט והגרנדינים • סנט לוסיה • סנט קיטס ונוויס • פנמה • קובה • קוסטה ריקה • קנדה |  |
| שטחים תלויים | איי הבתולה הבריטיים • איי הבתולה של ארצות הברית • איי טרקס וקייקוס • איי קיימן • אנגווילה • ארובה • ברמודה • גוואדלופ • גרינלנד • הולנד הקריבית (בונייר, סאבא, סנט אוסטתיוס) • מרטיניק • מונטסראט • נבאסה • סנט מארטן • סן מרטן • פוארטו ריקו • קוראסאו |  |
| מדינות האיים הקריביים |
| --- | --- | --- |
| מדינות האיים הקריביים | אנטיגואה וברבודה • בהאמה • ברבדוס • ג'מייקה • גרנדה • דומיניקה • האיטי • הרפובליקה הדומיניקנית • טרינידד וטובגו • סנט וינסנט והגרנדינים • סנט לוסיה • סנט קיטס ונוויס • קובה |  |
| שטחים תלויים | איי הבתולה הבריטיים • איי הבתולה של ארצות הברית • איי טרקס וקייקוס • איי קיימן • אנגווילה • ארובה • גוואדלופ •הולנד הקריבית (בונייר, סאבא, סנט אוסטתיוס) • מונטסראט • מרטיניק • נבאסה • סנט מארטן • סן מרטן • פוארטו ריקו •קוראסאו |  |
| --- | --- |
בקרת זהויות :  NLI: 987007559780605171  BNE: XX454094  BnF: cb11865885j (data)  GND: 4108287-4  ISNI: 0000 0004 0618 6838  KulturNav: fa9522a2-9078-452e-90b0-db8d60d52ef4  LCCN: n80125675  MusicBrainz: f33958ac-4198-3ce8-a751-1c44d9b4063a  NARA: 10044682  NKC: ge212900  SUDOC: 026405555  UKPARL: HMrF8p1Y  VIAF: 235518082   WorldCat (עם VIAF): 235518082
בילבורד 200 (2021)

טיילור סוויפט, שאלבומה Evermore, היה לראשון שכבש את פסגת המצעד בשנת 2021. היא כבשה את הפסגה עם Fearless (Taylor's Version), שהפך להקלטה החוזרת הראשונה בהיסטוריית המצעד שעשתה זאת. ביוני 2021, חזר Evermore לפסגת המצעד ושבר את השיא ההיסטורי לשבוע הפתיחה הגדול ביותר לתקליט.
זוהי רשימה של האלבומים שדורגו במקום הראשון בארצות הברית במהלך שנת 2021. האלבומים והמיני-אלבומים המובילים ביותר בארצות הברית מדורגים במצעד בילבורד 200, שמפורסם על ידי מגזין בילבורד. הנתונים נאספים על ידי נילסן סאונדסקאן, בהתבסס על צריכה רב-מטרית כפי שהיא נמדדת ביחידות שקולות לאלבום. היחידות כוללות מכירות אלבומים, מכירות רצועות האלבומים ונתוני הסטרימינג שלהם. בנוסף לכך, מתפרסם המצעד באופן קבוע כבר ביום ראשון של כל שבוע, באתר בילבורד הרשמי.
היסטוריית המצעד

| תאריך | אלבום | אמנ/ית | מקור |
| --- | --- | --- | --- |
| 2 בינואר | Evermore | טיילור סוויפט |  |
| 9 בינואר | Whole Lotta Red | פלייבוי קרטי |  |
| 16 בינואר | Evermore | טיילור סוויפט |  |
| 23 בינואר | Dangerous: The Double Album | מורגן וולן |  |
| 30 בינואר | Dangerous: The Double Album | מורגן וולן |  |
| 6 בפברואר | Dangerous: The Double Album | מורגן וולן |  |
| 13 בפברואר | Dangerous: The Double Album | מורגן וולן |  |
| 20 בפברואר | Dangerous: The Double Album | מורגן וולן |  |
| 27 בפברואר | Dangerous: The Double Album | מורגן וולן |  |
| 6 במרץ | Dangerous: The Double Album | מורגן וולן |  |
| 13 במרץ | Dangerous: The Double Album | מורגן וולן |  |
| 20 במרץ | Dangerous: The Double Album | מורגן וולן |  |
| 27 במרץ | Dangerous: The Double Album | מורגן וולן |  |
| 3 באפריל | Justice | ג'סטין ביבר |  |
| 10 באפריל | SoulFly | רוד וייב |  |
| 17 באפריל | Justice | ג'סטין ביבר |  |
| 24 באפריל | Fearless (Taylor's Version) | טיילור סוויפט |  |
| 1 במאי | Slime Language 2 | יאנג ת'אג ואמנים שונים |  |
| 8 במאי | A Gangsta's Pain | מאניבאג יו |  |
| 15 במאי | Khaled Khaled | די ג'יי חאלד |  |
| 22 במאי | A Gangsta's Pain | מאניבאג יו |  |
| 29 במאי | The Off-Season | ג'יי קול |  |
| 5 ביוני | Sour | אוליביה רודריגו |  |
| 12 ביוני | Evermore | טיילור סוויפט |  |
| 19 ביוני | The Voice of the Heroes | ליל בייבי וליל דורק |  |
| 26 ביוני | Hall of Fame | פולו ג'י |  |
| 3 ביולי | Sour | אוליביה רודריגו |  |
| 10 ביולי | Call Me If You Get Lost | טיילר, דה קריאייטור |  |
| 17 ביולי | Sour | אוליביה רודריגו |  |
| 24 ביולי | Sour | אוליביה רודריגו |  |
| 31 ביולי | Faith | פופ סמוק |  |
| 7 באוגוסט | F*ck Love | דה קיד לארוי |  |
| 14 באוגוסט | Happier Than Ever | בילי אייליש |  |
| 21 באוגוסט | Happier Than Ever | בילי אייליש |  |
| 28 באוגוסט | Happier Than Ever | בילי אייליש |  |
| 4 בספטמבר | Sour | אוליביה רודריגו |  |
| 11 בספטמבר | Donda | קניה וסט |  |
| 18 בספטמבר | Certified Lover Boy | דרייק |  |
| 25 בספטמבר | Certified Lover Boy | דרייק |  |
| 2 באוקטובר | Certified Lover Boy | דרייק |  |
| 9 באוקטובר | Sincerely, Kentrell | YoungBoy Never Broke Again |  |
| 16 באוקטובר | Fearless (Taylor's Version) | טיילור סוויפט |  |
| 23 באוקטובר | Certified Lover Boy | דרייק |  |
| 30 באוקטובר | Punk | יאנג ת'אג |  |
| 6 בנובמבר | Certified Lover Boy | דרייק |  |
| 13 בנובמבר | = | אד שירן |  |
| 20 בנובמבר | Still Over It | סאמר ווקר |  |
| 27 בנובמבר | Red (Taylor's Version) | טיילור סוויפט |  |
| 4 בדצמבר | 30 | אדל |  |
| 11 בדצמבר | 30 | אדל |  |
| 18 בדצמבר | 30 | אדל |  |
| 25 בדצמבר | 30 | אדל |  |
ראו גם

בילבורד הוט 100 (2021)
האקדמית כנרת

| --- | --- |


הבניין ע"ש טריגובוף בקמפוס המכללה
 מכללה
 תקופת הפעילות:  1965–הווה (כ־60 שנה)
 בעלי תפקידים
 נשיא:  פרופ' שמעון גפשטיין
 מנכ"ל:  מיקי לב
 סטודנטים
 כלל הסטודנטים:  2,286
 סטודנטים לתואר ראשון:  2,228
 סטודנטים לתואר שני:  58
 סטודנטים מתוקצבים:  1909
 מיקום
 מיקום:  מועצה אזורית עמק הירדן
 מדינה:  ישראל ישראל
 קואורדינטות:  32°42′19″N 35°35′28″E﻿ / ﻿32.70539167°N 35.59098333°E﻿ / 32.70539167; 35.59098333
 http://www.kinneret.ac.il
  (למפת עמק בית שאן מוגדלת) האקדמית כנרת(למפת עמק בית שאן רגילה) האקדמית כנרת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום האקדמית כנרת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום האקדמית כנרת
 
סמלילה של המכללה עד לשינוי שמה בפברואר 2019
הבניין ע"ש מקס אלפרין בקמפוס המכללה האקדמית כנרת
האקדמית כנרת (נקראה בעבר המכללה האזורית עמק הירדן, מכללת עמק הירדן והמכללה האקדמית כנרת בעמק הירדן) היא מכללה אקדמית השוכנת לחופה הדרומי ביותר של הכנרת, סמוך לצומת צמח.
היסטוריה

המכללה נוסדה בשם "המכללה האזורית עמק הירדן" ב-1965, על ידי מועצה אזורית עמק הירדן, כמוסד לימודים על תיכוניים לתושבי סובב כנרת ועמק הירדן. המכללה הוקמה כדי לאפשר לתושבי הסביבה ללמוד אחר הצהריים ובערב במקביל לעבודה, ובין השאר לאפשר למורים להשלים תואר ראשון. המכללה פעלה תחת חסות אוניברסיטת בר-אילן ואפשרה לצבור נקודות זכות של כ-2/3 תואר במדעי הרוח, כך שנדרשה שנת השלמה אחת באוניברסיטת בר-אילן לקבלת תואר ראשון. בנוסף, קיימה המכללה לימודים לתואר הנדסאי בחסות הטכניון. יושב ראש חבר הנאמנים הראשון של המוסד היה קדיש לוז. בשנתה הראשונה למדו במכללה כ-60 תלמידים, בשנת 1969 למדו בה כ-300 תלמידים ובשנת 1971 כ-450 תלמידים. בשנת 1974 למדו במכללה כ-500 תלמידים.
בשנותיה הראשונות פעלה המכללה במרכז לנוער על שם אברהם האפט. ביוני 1971 הונחה אבן פינה לבניין של המכללה והוא נחנך באוקטובר 1974.
בסוף שנות ה-70 קיימו תלמידי אוהלו את שנת הלימודים הרביעית שלהם במכללת עמק הירדן. בסוף 1983 נפתח מסלול של מכללה קדם אקדמית, ששילב עבודה בקיבוצי הסביבה עם לימודים.
בשנת 2001 ניתן אישור על ידי המועצה להשכלה גבוהה שבעקבותיו שונה שם המכללה ל"מכללה אקדמית עמק הירדן".
בשנת 2006 שינתה המכללה את שמה (פעם שנייה) לשמה הנוכחי. בשנת 2011 הוכרה המכללה כמוסד להשכלה גבוהה על ידי המועצה להשכלה גבוהה בישראל והממשלה, וקיבלה תעודת הוקרה מאת הנשיא שמעון פרס.
המכללה היא מוסד מוכר להשכלה גבוהה, אשר הוסמך על ידי המועצה להשכלה גבוהה להעניק לבוגריה תואר ראשון B.A. המכללה פועלת כגוף ציבורי, בתקצוב של הוועדה לתכנון ולתקצוב (ות"ת) שליד המועצה להשכלה גבוהה. שכר הלימוד במוסד (בלימודים לתואר אקדמי) הוא כמקובל באוניברסיטאות ובמכללות ציבוריות בישראל. חייל או בוגר שירות לאומי, שסיים שירותו החל מ-1 בינואר 2010, זכאי למלגת שכר לימוד מלאה עבור שנת לימודיו הראשונה לתואר ראשון (בהתאם להחלטה בדבר לימודי חיילים משוחררים במוסד להשכלה גבוהה בפריפריה).
משנת הלימודים תשס"ד (2004), הוכרה המכללה על ידי המל"ג כמוסד עצמאי להשכלה גבוהה הרשאי להעניק תואר ראשון בחוגים לתיירות ומלונאות, הנדסת מערכות מידע, הנדסת תוכנה, והנדסת חשמל ואלקטרוניקה. כמו כן ניתן ללמוד לימודים אקדמיים לתואר ראשון של אוניברסיטת בר-אילן במגוון מסלולי לימוד.
משנת הלימודים תשע"א (2010) הוכרה המכללה כרשאית להעניק תארים ראשונים נוספים בחוגים ללימודי ארץ ישראל, לימודי מדעי ההתנהגות, הנדסת תעשיות מים, והנדסת איכות ואמינות (תת-תחום של הנדסת אלקטרוניקה).
מחלקות ומוסדות המכללה

המכללה מונה תשע מחלקות עצמאיות ללימודי תואר ראשון (B.A.‎)
מחלקות ומוסדות המכללה > בית הספר למדעי החברה והרוח

בו נלמדים:
ניהול תיירות ומלונאות
תקשורת. המחלקה מעניקה את פרס כנרת לתקשורת, חברה וסביבה לעשייה עיתונאית רבת שנים ויוצאת דופן. הפרס הוענק לראשונה בשנת 2011 (בשמו הקודם - "פרס העיתונאי המצטיין") לעיתונאים מיקי חיימוביץ' ודוד רגב; ובשנת 2019 לעיתונאי אלי לוי.
מדעי ההתנהגות
לימודי ארץ ישראל (לימודים המאפשרים המאפשרים שילוב עם לימודי מורה דרך).
חינוך וקהילה
תואר רב תחומי
מחלקות ומוסדות המכללה > בית הספר להנדסה

בה נלמדים:
הנדסת תעשיות מים
הנדסת חשמל ואלקטרוניקה
הנדסת תוכנה
הנדסת איכות ואמינות בתעשיות האלקטרוניקה. המחלקה פועלת בשיתוף פעולה עם האיגוד הישראלי לאיכות להכשרת אנשי מקצוע בתחום האיכות.
תוכניות הלימודים להנדסה של המכללה זכו לדירוג "הישגיות גבוהה" של מכון ההכשרה הטכנולוגי במשרד העבודה.
יחידות חוץ ומחקר

האקדמית כנרת מפעילה מספר יחידות מעבר לבתי הספר האקדמיים. יחידות אלה עוסקות במחקר, שיתופי פעולה עם ארגונים בעמק הירדן ואזור הכנרת, ומציעות לימודי חוץ לתעודה והסמכה.
יחידות חוץ ומחקר > מרכז כנרת לחדשנות ויזמות

המרכז לחדשנות ויזמות נחנך בפברואר 2019 כחלק משיתוף פעולה בין האקדמית כנרת לחברת צמח מפעלים אזוריים, המועצה האזורית עמק הירדן ובית החולים פוריה. מטרת המרכז לאפשר לחברות עתירות ידע לגייס בוגרים ולהעסיקם בתחום ה־Agro-tech (טכנולוגיה חקלאית). המרכז אמור להוות חממה לחברות הייטק המעוניינות לפעול באזור ושואף לסייע בפיתוח הכלכלי בעמק. בראש מרכז החדשנות עומד המנכ"ל אלעד שמיר.
יחידות חוץ ומחקר > מכוני מחקר ורשות המחקר והפיתוח

האקדמית כנרת מפעילה מספר מכוני מחקר במכללה. אלה כוללים: מכון כנרת לארכאולוגיה גלילית, מכון כנרת למחקר קשרי חברה ביטחון ושלום ע"ש רא"ל דן שומרון, הקתדרה ע"ש בורנבלום לחקר ארץ ישראל", קתדרה לתולדות המחקר של ידיעת הארץ והארכאולוגיה על-שם זאב וילנאי, מכון כנרת לחקר מוגנות ילדים, מכון כנרת לאתיקה יישומית בארגונים, אגודת חוקרי צבא-חברה בישראל ומכון כנרת למחקר בתעשיות המים.
רשות המחקר והפיתוח במכללה מסייעת בשיתופי פעולה עם חוקרים מישראל ומהעולם, גיוס כספים ומענקים וליווי כולל של תהליכי המחקר במכללה.
המכון לחקר מוגנות ילדים עוסק בבדיקת תופעות של בריונות בקרב ילדים ונוער הן בסביבה הפיזית והן בסביבה הדיגיטלית (בריונות רשת). בשנת 2016 המכון פרסם דו"ח המתאר את השכיחות של תופעות אלה בקרב תלמידי בית הספר היסודי. בשנת 2017 פורסם מחקר נוסף מטעם המכון בשיתוף עיתון מעריב.
יחידות חוץ ומחקר > לימודי חוץ ולימודי תעודה

האקדמית כנרת מפעילה יחידה ללימודי תעודה במסגרת לימודי חוץ (מעבר ללימודים לתארים אקדמיים). היחידה כוללת את המרכז לאמנויות המציעה לימודים עיוניים ומעשיים בתחומים כמו עיצוב, פיסול וצילום; בתי ספר לניהול, חינוך, חשבונאות וכן שלוחת OpenValley Academy המארגנת קורסים להכשרת מנהלים ודירקטורים.
יחידות חוץ ומחקר > מרכז מדע ודעת למחוננים ומצטיינים

באקדמית כנרת פועל מרכז לימודים מטעם משרד החינוך שהוקם בשנת 1998. אל המרכז מופנים תלמידים מיישובי הבקעה, עמקים, דרום רמת הגולן ועפולה. לומדים בו כ־200 תלמידים מחוננים ו־120 תלמידים מצטיינים בגילאי בית הספר היסודי.
קמפוס המכללה

קמפוס האקדמית כנרת כולל שלושה בניינים עיקריים, בנוסף לבניין הספרייה ובניין תחנת הרכבת ההיסטורית בצמח.
הבניין ע"ש מקס אלפרין. הבניין הראשון של המכללה. נחנך בשנת 1974.
מרכז המדעים והטכנולוגיה ע"ש מר הארי טריגובוף. נחנך בשנת 1998.
בית הספר להנדסה ע"ש אחי רכוב. נחנך בשנת 2012.
תחנת הרכבת ההיסטורית של צמח, המרכז ללימודי ארץ ישראל. נפתח בשנת 2015 לאחר עבודות שימור ושחזור.